เขียนย่อหน้าเกี่ยวกับ 10 แนวโน้มที่เป็นความเสี่ยงของอนาคต จากหนังสือ Megathreats ของ Dr. Nouriel Roubini
มาดูกันว่า 10 แนวโน้มที่เป็นความเสี่ยงของอนาคต จะมีอะไรบ้าง โดยแนวโน้มนี้มาจากหนังสือ Megathreats ของ Dr. Nouriel Roubini นั่นเองค่ะ โดยแนวโน้มแรก ทุกประเทศทั่วโลกจะต้องเลือกใช้หนี้หรือหนีหนี้มากกว่าช่วงไหนในประวัติศาสตร์ เนื่องจากการรขยายตัวของหนี้ แนวโน้มที่ 2 จะมีความเป็นไปได้สูงที่จะเห็นการล้มละลายแบบฉับพลันจากพฤติกรรมการลงทุนในระยะยาว แนวโน้มที่ 3 ปัญหาสังคมจะเกิดขึ้นเนื่องจากในปี 2050 ผู้สูงอายุจะมีรายได้เหลือเพียง 40% ของรายได้ก่อนเกษียณ แนวโน้มที่ 4 นโยบายการเงินผ่อนคลายจะเป็นกับดักให้ใช้แล้วเลิกไม่ได้ แนวโน้มที่ 5 จะเกิดการจำกัดผู้อพยพและความขัดแย้งด้านการรักษาสิ่งแวดล้อม เนื่องจากเงินเฟ้อสูงและนโยบายความสัมพันธ์ระหว่างประเทศแย่ลง แนวโน้มที่ 6 จะเกิดวิกฤตเศรษฐกิจจากความผันผวนของดอกเบี้ยและอัตราแลกเปลี่ยนอย่างรวดเร็ว แนวโน้มที่ 7 The End of Globalization จะเกิดขึ้นเพราะการให้ความสำคัญใน Inconsistent Trilemma มีแนวโน้มที่เปลี่ยนไป แนวโน้มที่ 8 เทคโนโลยีจะเป็นความเสี่ยงในเชิงนโยบายการเงิน แนวโน้มที่ 9 สงครามเย็นครั้งใหม่จะเกิดขึ้นหรือไม่ ขึ้นอยู่กับการเลือกรักษาความโดดเด่นและคำตอบของการคงอยู่โดยไม่ได้เป็นผู้นำด้านเศรษฐกิจของสหรัฐอเมริกา และแนวโน้มสุดท้าย การเพิ่มต้นทุนและลดขนาดเศรษฐกิจจากการเปลี่ยนแปลงรูปแบบของพลังงานที่รวดเร็ว

บทเรียนจากย่อหน้านี้

Dr. Nouriel Roubini ศาสตราจารย์จากมหาวิทยาลัยนิวยอร์ก หรือที่ในตลาดการเงินรู้จักกันในฉายา Dr. Doom เขียนหนังสือเล่มใหม่ที่มีชื่อว่า Megathreats ชี้ให้เห็นถึง 10 แนวโน้มที่เป็นความเสี่ยงของอนาคต


1. The Mother of All Debt Crises
เรื่องแรกคือจุดเริ่มต้นของเศรษฐกิจที่อยู่บนระดับหนี้ที่สูง ด้วยความเร่งในการขยายตัวของหนี้ในปัจจุบัน หนี้ทั่วโลกจะเพิ่มขนาดเป็นถึง 360 ล้านล้านดอลลาร์ ราว 4 เท่าของ GDP ปลายทศวรรษ 2030 อาจถึงเวลาที่ทั่วโลกต้องเลือกว่าจะ ‘ใช้หนี้หรือหนีหนี้’ มากกว่าช่วงไหนในประวัติศาสตร์  


2. Private and Public Failures
เป็นไปได้สูงที่จะเห็นเอกชนหรือภาครัฐล้มละลายแบบฉับพลัน เนื่องจากพฤติกรรมกู้สั้นไปลงทุนระยะยาว กู้เป็นสกุลเงินตราต่างประเทศ หรือรายได้ลดลงจนไม่พอจ่ายดอกเบี้ย เมื่อไรก็ตามที่ทั่วโลกเข้าสู่ช่วงที่ลดการปล่อยกู้


3. The Demographic Time Bomb
ปัญหาของโลกไม่ได้มีแค่จำนวนผู้สูงอายุที่มากขึ้น แต่รวมไปถึงค่าใช้จ่ายในการดูแลที่ไม่เพียงพอ เช่น ในญี่ปุ่น ก่อนโควิดรัฐบาลมีเงินพอที่จะจ่ายเป็นบำนาญราว 60% ของรายได้ก่อนเกษียณอายุ แต่ถ้าค่าใช้จ่ายด้านนี้ไม่เพิ่มขึ้นอย่างน้อยปีละ 1% ต่อ GDP ไปต่อเนื่อง ประชาชนวัยเกษียณจะมีรายได้เหลือเพียง 40% ของรายได้ก่อนเกษียณในปี 2050 และปัญหาสังคมจะเกิดขึ้นในทุกประเทศ


4. The Easy Money Trap and Boom-Bust Cycle
กับดักของนโยบายการเงินผ่อนคลาย คือใช้แล้วเลิกไม่ได้ เช่น นโยบาย Quantitative Easing เพราะทำให้ราคาสินทรัพย์ทางการเงินขยายตัวก็จริง แต่เมื่อยกเลิกไม่ได้ส่งผลแค่กับตลาดทุน แต่จะส่งผลลบกับเศรษฐกิจด้วยความผันผวนที่สูง 


5. The Coming Great Stagflation
ภาวะเศรษฐกิจไม่โต แต่เงินเฟ้อสูงกำลังเกิดขึ้นจากการเมืองและนโยบายความสัมพันธ์ระหว่างประเทศที่แย่ลง เพราะสิ่งเหล่านี้นำไปสู่การจำกัดผู้อพยพ Deglobalization และความขัดแย้งด้านการรักษาสิ่งแวดล้อม


6. Currency Meltdowns and Financial Instability
ความเสี่ยงที่เพิ่มขึ้นในช่วงนี้คือ ความผันผวนของดอกเบี้ยและอัตราแลกเปลี่ยน อย่างรวดเร็ว ตัวอย่างที่เห็นได้ชัด เช่น เงินเยนญี่ปุ่นที่อ่อนค่ากว่า 30% แค่ในสองปี หรือเงินบาทที่อ่านค่าจาก 32 ไปถึง 38 บาทต่อดอลลาร์ได้ในเวลาไม่ถึงปี ความผันผวนเหล่านี้ส่งผลต่อความเชื่อมั่น และอาจนำไปสู่วิกฤตเศรษฐกิจได้ถ้าผู้กำหนดนโยบายไม่ทันระวัง


7. The End of Globalization?
เหตุผลหลักมาจากการให้ความสำคัญที่เปลี่ยนไปใน ‘Inconsistent Trilemma’ ที่ประกอบด้วย Democracy Sovereignty Globalization ในปัจจุบันประเทศมหาอำนาจต่างไม่ยอมผ่อนปรนเรื่องการปกครองและอธิปไตย ดังนั้น The End of Globalization ก็อาจเป็นสิ่งที่หลีกเลี่ยงไม่ได้เช่นกัน


8. The AI Threat
เทคโนโลยีแม้จะเป็นทางออกของปัญหาส่วนใหญ่ แต่ก็อาจเป็นความเสี่ยงในเชิงนโยบาย สิ่งที่ต้องกังวลไม่ได้อยู่ที่หุ่นยนต์จะแย่งงานมนุษย์ แต่อยู่ที่การบริหารและรับมือกับบริษัทหรือภาครัฐที่ใช้ AI ในการทำธุรกิจ ภาษีอาจเพิ่มขึ้น ภาครัฐอาจต้องเข้ามากำหนดกฎเกณฑ์มากขึ้น ไปจนถึงความสัมพันธ์ที่แต่ละประเทศจะเชื่อใจกันน้อยลง   


9. The New Cold War
สิ่งที่ต้องคิดต่อคือ ‘สนามรบ’ จะเกิดขึ้นในหลายจุด ไม่ว่าจะเป็น ด้านเศรษฐกิจ ด้านเทคโนโลยี ด้านการลงทุน และเคลื่อนย้ายทุน รวมไปถึงด้านข้อมูลและความปลอดภัย 
ในทศวรรษนี้ต้องได้เห็นจีนขึ้นมาเป็นเศรษฐกิจใหญ่ที่สุดของโลกแน่นอน คำถามคือเมื่อไร หมายความว่าสิ่งที่ต้องจับตาคือสหรัฐฯ จะเลือกรักษาความโดดเด่นด้านใดไว้ และจะอยู่อย่างไรเมื่อไม่ได้เป็นผู้นำด้านเศรษฐกิจ


10. An Uninhabitable Planet?
ภัยอย่างสุดท้ายคือเรื่องสิ่งแวดล้อม ปัญหาหลักไม่ใช่แค่การทำให้โลกอยู่รอด หรือลดการใช้คาร์บอน แต่อยู่ที่แนวทางรักษ์โลก เช่น IMF ประเมินว่าแค่เพียงทั่วโลกยกเลิกการสนับสนุนด้านราคาพลังงานจากฟอสซิลลง งบประมาณจะหายไปกว่า 6 ล้านล้านดอลลาร์หรือกว่า 6.8% ของ GDP การเปลี่ยนรูปแบบของพลังงานที่รวดเร็วเกินไปอาจเพิ่มต้นทุน และลดขนาดเศรษฐกิจไปพร้อมกัน
ความรู้ทางการเงิน,ข่าวเศรษฐกิจและการเงิน